Што датычыцца менавіта твораў, то на Беларусі шмат носьбітаў польскай культуры. Ёсць беларусы, якія ведаюць польскую мову лепш, чым рускую або беларускую. Гэта звязана з паланізацыяй беларускага насельніцтва ў дваццатыя-трыццатыя гады дваццатага стагоддзя. У вёсках, дзе я падарожнічала, амаль усе размаўляюць на беларускай мове. Гэта было прыемнай нечаканасцю для мяне. Мова беларусаў вельмі насычана эпітэтамі. Ніхто з інфармантаў не адмаўляўся ад просьбы пагаварыць са мной аб мінулым. Наадварот, некаторыя знаёмілі мяне са сваімі сябрамі, а некаторыя прывадзілі гасцей да мяне. Нават мой бацька, у якога заўсёды мала часу, з задавальненнем расказваў мне гісторыі мінулых гадоў.